**Абала урк1илизеб бархибилдардла кьик1о.** 1

Х1ечила пикрумазир

Нагагьла кариасли,

Урк1ила бух1набадли

Бирар ц1ум абулкули.

Чина аррукаслира

Ну г1ямрула дуклума.

Бишт1аси дила урк1и

Бархьх1ебалта пикрума.

Пикри кьакьаси саби

Урк1иличи башуси,

Жагьли вебк1иб дурх1яла

Сипат хъумх1ертахъуси.

Рашуси мер бисули,

Кариибси бисули,

Аркьули сари бурх1ни

Мурталра урк1илавли.

Атх1ебла жага бурх1на

Разибиру т1абиг1ят,

Гьанбиркур, г1ур лябх1якьян

Наб разил минут-сяг1ят.

Муэрлизив вашули,

Х1уруц1лизив велгъули,

Аркьян калунти бурх1ни

Х1ечи пикририк1ули.

Бурх1ни диркули сари 2

Х1у ц1яб х1яри кайхьила,

Х1у варкьибси абала

Багьес пикри урк1ила.

Камти дусми дерк1или,

Ц1ябси х1яри кайхьибил.

Багьес дигахъира наб,

Се пикририл урк1илаб.

Х1ела юлдашунани

Х1ед халал дец1ра бариб.

Хела шила шантани

Халал х1урматра баркьиб,

Х1у х1яри архух1ели.

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII

Бурх1ни ардашули пикририк1ули,

Х1у ебк1нила мурад балх1ебалули,

Х1улбазирад даим нургъби дашули,

Рубк1ар х1ела аба г1ясирик1ули.

Нагагьла унзала т1ама бакьасли,

Дай урк1илизибад ц1ум дурабиркур.

Нуни балулрагу г1ур х1у лявх1якьни,

Пикрумазиб сипат гьаласабиур.

Х1уни урк1илизи карт1ибси дец1ли

Х1ябилра адамти ц1умбухъахъунри,

Х1у вашути кецтала къуш-анкъурби 3

Муртлисалра х1уни дацдухъахъунри.

Х1ела т1ама лих1базиб зайбик1ули,

Х1ела сипат х1улби гьалабашули,

Раргудулира, г1язиз дила дурх1я,

Язихълира баркьесил х1ебалули.

Х1ябра жявли ц1яб х1яри арякьунри,

Х1едаркьили, г1елар х1янчи датурли,

Ц1умбик1ули урк1или х1ералтули,

Х1ела х1яна аба рубк1ар рисули.

Ада-узи мурталра луъбик1ули,

Х1у хъумартес дарман бургх1ебургули:

«Шалал дунъяличиб се г1ях1деш леба,

Х1у нуша-ургав агарли»,-бик1ули.

Лебил узи-урши урк1бухъи саби,

Х1ебалули баркьесил х1якли саби,

Х1уни карт1иб урк1бази дец1 бихули,

Паргъатдешагарли, язихълисаби.

Х1у ебк1айчи, ну ребк1или риасри,

Лерилра шишимти дарх ардухили,

Умуснала лусразир ну паргъатли, 4

Руира, х1у вак1айчи, ихар х1ерли.

Уук1ила бух1набси ц1ала буц1ардеш,

Х1у лявх1якьни гьанбикалли кьакьадеш,

Пикрилизир кариасли х1ечила,

Бек1 ласбухъи, хапли ляркьян мех1урдеш.

Ну ихи рик1ули, ну ваърик1ули,

Дунъялир х1ерриэс бигуй ах1енри,

Дилажагьил дурх1я х1ябли уцибх1ел,

Ну рубк1усра или, дилапикрири.

Пикруми, пикруми х1ябра дахъал лер

Бишт1ал урк1илизи дарц-дарцдикили,

Сецадра ах1ерси вебк1или хьалли,

Вег1ла жайчиб селра ах1ер агарли.

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII

Вег1ла адам вебк1или, х1яблизи архух1ели,

Гьанбирки наб мурталра, сен буутира или,

Вег1личи бак1айчила, вег1ли балх1ебалули,

Бак1ибх1ели, кьадарну, или паргъатбирули.

Иш шалал дунъяличиб кьакьали саби, рик1ус,

Дугели бац биалра, наб ц1ябли саби, рик1ус,

Ванал берх1и биалра, буг1ярли саби, рик1ус, 5

Ихкьяйда луърик1ули, ахирра рубк1ус, рик1ус.

Бурх1ни диркули сари нуша-ургав агарли,

Чум дус дикни багьандан, х1еруус х1ерисули,

Х1ерилила ванадеш, дугилила шаладеш,

Х1ечил барх арбухири урк1илабси разидеш.

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII

Буц1ар ц1ала ламили

Игулигу дила чарх,

Гьар мурт гьанбикаллира,

Х1у агни нушачил варх.

Дахъал х1янчи даркьили,

Камти г1ямру дерк1или,

Х1ела урк1ила мурад

Укьунси х1ебурили.

Урк1и биц1ибси дец1ра,

Чарх биц1иб шишимтира,

Датурри х1уни г1елар

Бек1 биц1иб пикрумира.

Х1у севан вебк1ибсирил,

Наб багьес ахъри дигиб,

Саби-ах1енабала

Ахир кабихьес дигиб.

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII 6

Х1у ак1убси барх1илра, чарх1евхъишира или,

Савлила барх1ихъайчи руира х1еррик1ули,

Абала абдал пикри ург1ебсили уббухъун,

Гьанналис цалра адам х1яблизивад чарх1евхъун.

Жагьси адам вебк1иб ибси хабарли

Урк1и бирхъу, дяхъи биру ил девли.

Х1ебалас, се барес х1ердирутирал,

Ц1ябси х1яри дурх1ни паргъатбарили.

Се г1ях1деш чебиуси дунъяличиб,

Вирусира адам разили виэс?

Урк1и дардли, шишимта биц1ибх1ели,

Х1ерираргу варкьибси неш х1ерисес.

Вебк1ибсила анц1букь дек1арси саби,

Сегъуналра давла-масли чарх1еркьу,

Дурх1я вебк1ибси нешла урк1иларти

Сеналра лебтани цаван х1едикьу.

Игалра михъири буц1арси ц1али,

Х1ед сецад къиянни биалра руэн.

Урк1илаб дец1-шишим агарсилизи

Х1у ц1умра х1ерухъи, ях1барес рирен.

Дубурла жага вавни 7

Шахли игни балира,

Ихцад хъярхъил бебк1али

Х1у архни х1ебалира.

Къадаларти дуг1яр шин

Делгъни кьалли балира,

Шалал дунъяличивад

Х1у велгъни х1ебалира

Вег1ла урк1ила пикри

Царх1иллини иргъх1ергъу,

Дурх1я вебк1иб абала

Урк1илаб бирар агъу.

Атх1еб садиух1ели,

Разибирар т1абиг1ят,

Чардулхъан или чат1ни

Баркьили чула г1ядат.

Атх1еб садиух1ели,

Шадли дирар дубурти,

Варакьдиркьули вавна

Ранг-рангла гьардик1ути.

Атх1еб садиух1ели,

Кьакьали бирар урк1и 8

Дурх1ни бебк1иб абнала,

Я вавнани я чат1на

Х1ехули чус разидеш.

Шишимти-дарданала

Кьик1а чина бихъуси,

Агарбиалли г1ях1деш

Вик1ули гьалли гьуя?

Абала дардла кьик1а

Ита-иша х1ебиркур,

Урк1илизиб сунени

Бургули паргъатси кур.

Маслиг1ят х1евиралри,

Адам уэс вирх1ейри,

Адамти-ургав ах1и,

Чинавалра валх1ерки.

Х1у нуни хъумх1ертури,

Чум дус дикни багьандан,

Урк1илизив вих1ури,

Х1у ва аллагь багьандан.

Хъумартурлирав или,

Нагагьла гьанбикалли,

Урк1ила мякьи булан

Игу буц1арси ц1али.

Дуц1 урчила мурдаван, 9

Аркьули бурх1нира лер,

Бурх1ни хъярхъли диркуцад,

Мурхьбик1ули дец1ра леб.

Жагати куц-курц1ала

Х1ела чини хъумурту,

Х1урмат бируси тях1яр

Адамтани гьанбуршу.

Атх1еб шиниш кьарличил,

Лявкьусилра виадри,

Абала урк1иларти

Алкунти ц1а дях1яхъес.

Х1ебла ваваличил варх

Гьавик1уси виадри,

Х1ела узи-рузизи

Малх1ям х1ябал гъай дурес.

Х1ела лебил кецтани

Вих1ури урк1илизив,

Гьанбуршули х1ела у

Гьар абалтуй гьигьлизиб.

Ках1ебурхуси дец1. 10

Х1уни нуша датурла,

К1елра х1уйчи шяв аиб.

Х1у ц1яб х1яри ихьила,

Урк1иличи къат каиб.

Къат саби халал, бузил

Бирх1ела шуригъуна,

Къат саб бяг1уси, т1инт1си

Капарай авлахъгъуна.

Г1ямрули х1ебелкъунти,

Мурадли х1ебаибти.

Х1ябра чумилра бургар

Ц1яб х1яри кабихьибти.

Гьар х1у гьаникибх1ели,

Сагабирули дяхъи,

Язихъле саби урк1и

Бигубил бух1нала хъи.

Урк1иличиб ц1а саби

Мик1х1ила ши бигари,

Чархлизиб бурям саби

Дубурти диркьдаркьари.

Дарман агар изала

Батади х1уни г1елаб,

Х1ебургу изайс сабаб

Умц1алра лебил г1ялам. 11.

…………………………………………………………………….

Дубурла хъярхъти х1урк1ба

Урхьнази дуц1ле дирар.

Дила мех1урил урк1и

Х1ябрази гьуц1ли бирар.

Г1ена-къаркъала г1елав

Се х1яйчи викадера?

Х1ела рухъна абачи

Пикрилра х1евхъадера?

Х1ябрачи рак1ибх1ели,

Алавчарли х1еррилзас,

Х1угъунти бахъалх1ели,

Лебтачилра къунзрулхъас.

Кабушибти, бебк1ибти,

Машинтани бяч1унти,

Агь, х1ябилра бахъал леб

Шила х1ябри диц1ибте.

Гьар вебк1ибси адамла

Лебтала багьунби лер.

Х1у вебк1нила диг1яндеш

Рурц1ули урк1илаб леб.

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIII

Дец1-шишимта бигубли,

Ц1ухбаркьибси урк1илис,

Дарман агни баласра, 12.

Лебил дунъя умц1асра.

Аллагьли ак1ахъубси

Г1якьлу-дагьрила умхьу,

Нагагь кали виадри,

Жагабиради улгу.

Андализиб бацла вег1,

Алавла шалабирул,

Х1улбазиб берх1ила вег1,

Г1ялам халкь ванабирул.

Урк1илаб вай кьас агар,

Халкьличиб гьими агар,

Х1у кайибси мерличиб

Г1яг1ниагар гъай агар.

Камти г1ямрула дух1нар

Дила дахъал дагьурси,

Мурадличи х1еили,

Ц1ябил х1яри укьунси.

Пикрих1ерик1ус или,

Нагагьла кариасли,

Буц1арси ц1ала жумжум

Багьарбирар буц1арли.

Меджидова Аминат Мужаидовна.

Мик1х1ила ши , 2019 дус